# **DECIZIA ETAPEI DE ÎNCADRARE**

**Nr. X din X.07.2024**

Ca urmare a solicitării de emitere a acordului de mediu adresate de **LIDL ROMANIA SCS**, cu sediul în comuna Chiajna, sat Chiajna, str. Industriilor, nr. 19, et. 1, ca. E05, jud. Ilfov, înregistrată la APM Cluj cu nr. 22462/25.10.2023, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile nr.: 3347/14.02.2024, 3432/15.02.2024, 14378/27.06.2024 și 14902/04.07.2024, a punctelor de vedere/adreselor emise de alte instituții, înregistrate cu nr.: 4220/22.02.2024, 4443/26.02.2024, 5855/11.03.2024, 14469/28.06.2024 și …., precum şi a consultărilor desfăşurate în cadrul şedinţei Comisiei de Analiză Tehnică din data de 2.07.2024, că proiectul **,, *Construire spațiu comercial, amenajări exterioare, accese și parcaje, amplasare unipol, totem, panouri publicitare, împrejmuire, organizare de șantier conform PUZ aprobat cu HCL nr. 54 din 8.02.2022 și informare”*,** propus a fi amplasat în comuna municipiul Cluj-Napoca, str. Fabricii de Chibrituri, nr. 7, judeţul Cluj, *nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă;*

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, Anexa 2, la punctul **10.b) ,,Proiecte de dezvoltare urbană, inclusiv construcţia centrelor comerciale şi a parcărilor auto publice*”****;*

b) amplasamentul este situat în intravilanul municipiului Cluj-Napoca, constituie proprietate privată, cu destinaţia zonei – S\_Ec1 – subzone dedicate activităților comerciale de tip supermarket și terțiar, conform Certificatului de urbanism nr. 2015/27.07.2022 prelungit emis de Primăria Cluj-Napoca;

c) proiectul este de amploare redusă, imobilul este situat în afara perimetrului de protecție a valorilor istorice și architectural urbanisticeşi are ca scop: ***construire spațiu comercial, amenajări exterioare, accese și parcaje, amplasare unipol, totem, panouri publicitare, împrejmuire, organizare de șantie***;

d) investiţia propusă se realizează în intravilanul municipiului Cluj-Napoca, teren cu folosința actuală – *curți construcții*;

e) drumurile de acces existente vor fi întreţinute corespunzător, de către  **LIDL ROMANIA SCS** - dacă va fi cazul;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu;

i) proiectul va genera deşeuri din construcții sau alte tipuri de deșeuri rezultate din lucrările ce se desfășoară, care vor fi colectate selectiv și ulterior predate către operatori autorizați;

j) pentru realizarea lucrărilor este necesară organizare de şantier, pe amplasamentul titularului;

k) sunt prevăzute măsuri pentru refacerea mediului la finalizarea lucrărilor propuse;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate**:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011;

**III. Motivele pe baza cărora s-a stabilit necesitatea neefectuării impactului asupra corpurilor de apă**:

* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform Avizului de amplasament nr. 31/20.06.2024 emis de AN-Apele Române ABA Someș Tisa, suprafața de teren pe care se va realiza obiectivul propus se află în intravilanul municipiului Cluj-Napoca, pe malul drept al Pârâului Nadăș (este în zonă inundabilă la producerea unui debit maxim cu probabilitatea de depășire de 2% pe pârâul menționat).

Conform Deciziei nr. 326/CJ/27.06.2024 emisă de AN-Apele Române – ABA Someș Tisa, lucrările prevăzute vor fi fără impact asupra corpului de apă de suprafață Nadăș și afluenți; RORW2.1.31.14\_B1.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, *Construire spațiu comercial, amenajări exterioare, accese și parcaje, amplasare unipol, totem, panouri publicitare, împrejmuire, organizare de șantier conform PUZ aprobat cu HCL nr. 54 din 8.02.2022 și informare”*,** înmunicipiul Cluj-Napoca, str. Fabricii de Chibrituri, nr. 7, judeţul Cluj, cu următoarele caracteristici:

- poziţionarea conform coordonatelor Stereo 70, menționate în planșele aferente**;**

- suprafața totală teren 12128 mp – 100%;

- bilanț propus:

- suprafață construită (spațiu commercial) 2230 mp – 18,39%;

- zone pavate – carosabil și pietonal – 6059 – 49,96%;

- spații verzi amenajate 3839 mp – 31,65%;

POT admis 60% - POT propus 18,39%

CUT admis 1,20 – CUT propus 0,19

- nr. locuri de parcare 150, nr. locuri biciclete 30;

- racordarea se va face la utilitățile din zonă (prin extindere rețele - după caz): alimentare cu apă, canalizare, alimentare cu gaze, alimentare cu energie electrică, telecomunicații.

- evacuarea apelor uzate:

- apele uzate menajere provenite de la funcționarea tuturor obiectelor sanitare, inclusiv a WC-urilor și apele de condens provenite de la funcționarea aparatelor de climatizare (conducte prin sifonare) și cele frigorifice (rețea conducte montate sub cota 0.00 – cămin exterior – direcționate gravitațional) vor fi evacuate în rețeaua de canalizare;

- apele uzate din zona brutăriei, încărcate cu posibile grăsimi, vor trece printr-un separator de grăsimi, montat îngropat în exteriorul clădirii (capacitate 190 l) și ulterior vor fi direcționate în rețeaua de canalizare;

- apele pluviale potential impurificate colectate de pe suprafețele carosabile amenajate în incintă, vor fi trecute printr-un separator de hidrocarburi și direcționate către un bazin de retenție înainte de a fi evacuate în rețeaua orășenească de canalizare.

**Prevenirea eventualelor efecte negative semnificative asupra mediului:**

- organizarea de șantier se va face doar pe amplasamentul titularului;

- se va asigura împrejmuirea terenului pe perioada derulării proiectului;

- se vor monta temporar baracă cu birourile de șantier, baracă pentru depozitarea materialelor de construcție și grupul sanitar;

- se vor amenaja spații speciale pentru stocarea temporară a materiilor și materialelor utilizate, deșeurilor generate, etc.;

- după încheierea lucrărilor se vor desfiinţa toate instalațiile provizorii;

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se va amenaja terenul și se vor amenaja spațiile verzi, la finalizarea lucrărilor;

- se vor respecta **toate condițiile** din Avizul de amplasament nr. 31/20.06.2024 emis de AN-Apele Române ABA Someș Tisa;

- se vor respecta **toate condițiile** din Avizul de Gospodărire a Apelor nr. ….. emis de AN-Apele Române ABA Someș Tisa;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autori-

zații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Dr. ing. Grigora CRĂCIUN**

**Şef serviciu AAA Şef Seviciu CFM**

**Ing. Anca Cîmpean Adina SOCACIU**

**Întocmit:**

**Cons. Gabriela IONESCU Cons. Ligia STANCA**

**X.07.2024**